cyanic-selkie/wikianc huggingface dataset:
Ջեննի Հոլցեր
Արտաքին հղումներ
Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:Ամերիկացի ժամանակակից արվեստագետներ Կատեգորիա:Ֆեմինիստ արվեստագետներ Կատեգորիա:Ամերիկացի ֆեմինիստներ Կատեգորիա:Թվային արվեստ Կատեգորիա:Ամերիկացի քանդակագործներ
Զանգիների ամիրայություն
Զանգիդներ, սելջուկ աթաբեկների և ամիրաների տոհմ, որը իշխել է Սիրիայի և Միջագետքի մի շարք շրջաններում 11-րդ դարից — 13-րդ դարի կեսերը ։
Զանգիների պատմություն
Զանգիների տոհմը ունի թյուրքական ծագում։ Տոհմի հիմնադիրը Քասիմ ադ-Դաուդա Աք-Սունքուրն է ով՝ 1086 թվականին սելջուկ սուլթան՝ Մալիք-շահ I-ի կողմից նշանակվել է Հալեպի տեղապահ ։ 1094 թ. ադ-Դաուդան սպանվում է նրա որբացած որդի՝ Զանգիին իր խնամքի տակ է վերցնում Մոսուլի սելջուկ ամիրա` Քարաբուգան։ 1127 թվականին Զանգին սելջուկ սուլթանի կողմից նշանակվում է Հյուսիսային Իրաքի և Հյուսիսային Սիրիայի համապատասխանաբար Մոսուլ և Հալեպ կենտրոններով, տեղապահ` աթաբեկ տիտղոսով։ Հետագայում Զանգին իր որդիների հետ դառնում է ինքնուրույն և գերակա ուժ Իրաքո-Սիրիական գոտում՝ 1129 թվականից Զանգիդների տիրապետության տակ է անցնում Սինջար, Խաբուր, և Խառան քաղաքները, 1130 թվականին Համա ( 1133 թվականին Զանգին կորցնում է այն, սակայն 1135 թվականին վերանվաճում), 1132 թվականին Էրբիլ, 1135 թվականին Ռաքա, 1140 թվականին Բաալբեկ, հետո Դիարբեքիրը, Մարդինը, Նասիբինը և ողջ Քրդստանը, 1144 թվականին Անա և Ալ-Հադիսա, 1173 թվականին Մարաշ։ 1144 թվականին նույն Զանգին գրավում է Եդեսիան, 1154 թվականին նրա կրտսեր որդի՝ Նուր ադ-Դինը գրավում է Դամասկոսը։ 1146 թ. Զանգիի մահից հետո նրա տերությունը կիսվում է երկու որդիների միջև՝ Սիրիան ստանում է Նուր ադ-Դինը, իսկ Մոսուլը սկսում է կառավարել Գազի I-ը ։ 1183 թվականին՝ Նուր ադ-Դինի մահից հետո երկրին սկսում են տիրել տոհմի նախկին վասսալներ՝ Այուբյանները։ Մոսուլում Արսլան-շահ I ի մահից հետո՝ 1211 թվականից Զանգիդները կորցնում են իրենց դիրքը և վերջ ի վերջո 1251 թ. երկիրը։
Ծանոթագրություններ
Կատեգորիա:Սիրիայի պատմություն Կատեգորիա:Իրաքի պատմություն Կատեգորիա:Արաբական խալիֆայություն Կատեգորիա:Թուրքիայի պատմություն Կատեգորիա:Մերձավոր Արևելքի պատմական պետություններ Կատեգորիա:Թյուրքական արքայատոհմեր
Ֆիննական նոր համատեղ ուսումնարան (Վիբորգ)
Ֆիննական նոր համատեղ ուսումնարան (Համատեղ ուսուցման Վիբորգի նոր դպրոց, Viipurin uusi yhteiskoulu), տարրական, այնուհետև միջնակարգ հանրակրթական ուսումնական հաստատություն, որը հիմնադրվել է 1905 թվականին Վիբորգում և տեղափոխվել Հելսինկի՝ խորհրդա-ֆիննական պատերազմների (1939-1944) հետևանքով, որտեղ գործել է մինչև 1986 թվականը։ Վիբորգի Շկոլնայա հրապարակում գտնվող նախկին ուսումնարանի շենքը ներառված է ճարտարապետական հուշարձանների ցանկում։
Պատմություն
1860-ականներին Ֆինլանդիայի մեծ դքսության պաշտոնական գործավարության և ժողովրդական կրթության բնագավառում Ֆիններեն լեզվի ներդրման արդյունքում ֆինալեզու դպրոցների ցանցը սկսել է ընդլայնվել՝ համապատասխանելով Ռուսական կայսրության տարրական հանրակրթական ուսումնարաններին։ 1898 թվականին Վիբորգում, որտեղ նախկինում գերակշռում էին գերմաներեն և շվեդալեզու կրթական հաստատությունները, հիմնվել է ֆիննական ուսումնարան տղաների և աղջիկների համատեղ ուսուցմամբ։ Շուտով պարզվել է, որ ֆինալեզու այս դպրոցը բավարար չէ և 1906 թվականին բացվել է մեկ այլ դպրոց, որը կոչվել է «Նոր համատեղ ուսումնարան» («հնից» տարբերելու համար) ։ Սկզբնապես նախատեսվել է դասավանդումը կազմակերպել հինգ դասարանով, բայց 1910 թվականին ուսումնական ծրագրում կատարված փոփոխություններով դասավանդումը դարձել է ութ դասարանով։ 1911 թվականին դպրոցի տեղակայման համար ճարտարապետներ Ալլան Շուլմանի և Գեորգ Ֆրազերի կողմից մշակվել է շենքի նախագիծ Մելնիչնայա Գորա հրապարակում գտնվող նախակրթարանի և կանանց գիմնազիայի շենքերի հարևանությամբ գտնվող անկյունային հողամասում։
Այսպիսով, 1912 թվականին հրապարակում, որը հետագայում կոչվել է Շկոլնայա, հայտնվել է եռահարկ քարե շենք։ Ճարտարապետ Շուլմանը, որը համբավ էր ձեռք բերել որպես ազգային ռոմանտիզմի հիմնադիրներից մեկը, հետագայում նախագծած շենքերում վերադառնալով նոր դասական ձևերով, սիմետրիկ ճակատներով և սյունակարգի տարրերով ոճավորմանը։ Նոր համատեղ ուսումնարանի գլխավոր ճակատը, որը նայում է դեպի հրապարակ, զարդարված է ոճավորված քառանկյուն հարթ որմասյուներով։ Միևնույն ժամանակ, նկատելի է մոդեռնիզմի գաղափարների ազդեցությունը, մասնավորապես գրանիտե շքամուտքի մշակման, ինչպես նաև նախագծով նախատեսված մուտքի վերևի ուղղանկյունաձև պատուհանի փոփոխումը օվալաձև ։
1921 թվականին Ֆինլանդիայի անկախության հռչակումից հետո իրականացված կրթական բարեփոխումների արդյունքում ուսումնարանը ստացել է միջնակարգ դպրոցի կարգավիճակ։ Խորհրդա-ֆիննական պատերազմների ժամանակ (1939-1944) 1939 թվականին դպրոցը տարհանվել է Հելսինկի։ Հայրենական մեծ պատերազմի ընթացքում կարճ ժամանակով վերսկսել է աշխատանքը Վիբորգում (1942-1944), որից հետո վերջնականապես հաստատվել է Հելսինկիում, որտեղ գործել է Կարելական համատեղ դպրոց անվանումով (Karjalan yhteiskoulu) մինչև 1986 թվականը։ Ռազմական գործողությունների հետևանքով դպրոցի շենքը վնասվել է, բայց հետպատերազմյան տարիներին այն վերանորոգվել է (փոխվել են տանիքի ձևը և բակային ճակատը)։ 1949 թվականից այնտեղ տեղակայվել է թիվ 11 դպրոցը, 1949-1950 թվականներին՝ տարրական, 1950-1953 թվականներին՝ յոթնամյա, իսկ 1953 թվականից՝ միջնակարգ դպրոցը։ 1964 թվականից այն ստացել է անգլերենի խորացված ուսուցմամբ դպրոցի, իսկ 2011 թվականից՝ գիմնազիայի կարգավիճակ։
Նոր ուսումնական մասնաշենք
1967 թվականին ճարտարապետ Բ. Ի. Սոբոլևի նախագծով դպրոցի շենքին կից կառուցվել է 240 տեղանոց նոր մասնաշենք` մոդեռնիզմի ոճով։ Հին և նոր մասնաշենքերը միմյանց հետ կապվել են հատուկ ապակեպատ անցումով, որը նայում է դեպի Կուտուզովի զբոսայգի։ Նոր ուսումնական մասնաշենքը հետպատերազմյան շրջանում եղել է Վիբորգում կառուցված առաջին շենքերից մեկը, որը կառուցապատվել է նախկինում ձևավորված քաղաքաշինական անհատական նախագծով։ Դրա ճարտարապետական լուծումը շատ ընդհանուր նմանություններ է ունեցել Վիբորգի Ալվար Աալտոյի անվան գրադարանի նախագծման տարրերի հետ։
Դենիս Կուրյան
Կենսագրություն
Դենիս Կուրյանը ծնվել է 1984 թվականի հուլիսի 24-ին, Մոգիլյովի մարզի Բոբրույսկ քաղաքում ։ 2001 թվականին ավարտել է Մինսկի թիվ 11 գիմնազիան ։ Առաջին բարձրագույն կրթությունը ստացել է Բելառուսի Հանրապետության նախագահին առընթեր պետական ​​կառավարման ակադեմիայում՝ դառնալով արտաքին տնտեսական գործունեության պետական կարգավորման մասնագետ ։ 2008 թվականին ստացել է MBA աստիճան ։
Աշխատանք հեռուստատեսությունում
2000 թվականից սկսել է աշխատել հեռուստատեսությամբ ։ Առաջին անգամ հայտնվել է «5x5» երիտասարդական թոք-շոուի էկրաններին, որը հեռարձակվել է BT հեռուստաալիքով։ Դենիս Կուրյանը վարել է այդ շոուն Դմիտրի Շեպելևի և Կատյա Պիտլևայի հետ ։
11-րդ դասարանում հեռուստատեսությունից ստացել է 100 դոլարին համարժեք աշխատավարձ ։ Մինչև 2012 թվականը աշխատել է Բելառուս-1 հեռուստաալիքում, վարել է «Գործնական կյանք» և «Հետաքրքրությունների շրջանակ» հաղորդումները, «Սպորտլոտո» խաղը։ 2012 թվականին տեղափոխվել է Բելառուսի համազգային հեռուստատեսություն հեռուստաալիք։ Այստեղ վարել է «Իմ բիզնեսը» և «Մեր առավոտը» ծրագրերը։
Հաղորդավար
Շոու-բիզնեսի խոշոր իրադարձությունների հաղորդումների վարող և մեկնաբան է, ինչպիսիք են Եվրատեսիլը, Օսկարը և Գրեմմին ։ Եղել է Մոսկվայի Կարմիր հրապարակում Ռուսաստանի օրվա համերգի հաղորդավարը (Ռոսիա հեռուստաալիքի ուղիղ հեռարձակում, 2012)։ 2019 թվականին եղել է Եվրոպական խաղեր 2019 թվականի ջահակիրներից մեկը ։
Վիվիան Գորնիք
Վիվիան Գորնիք (Vivian Gornick, ), ամերիկացի արմատական ֆեմինիստ քննադատ, լրագրող, էսսեիստ և հուշագիր։
Դենիս Կուրյան
Բիզնես
28 տարեկանում Կուրյանը Մինսկում ունեցել է 50 սուրճի ավտոմատ մեքենաների ցանց ։ 2015 թվականին Մինսկում բացել է արագ սննդի առաջին «Մայրիկը տանն է» ռեստորանը։ Աշխատանքի ընթացքում բիզնեսն աճել է՝ հասնելով մինչև յոթ կետի, հինգ ձեռնարկություն Մինսկում, մեկը Բրեստում և մեկը Մոգիլյովում ։
Վիվիան Գորնիք
Նախապատմություն
1957 թվականին Վիվիան Գորնիքը Նյու Յորքի քաղաքային քոլեջից ստացել է արվեստի բակալավրի աստիճան, իսկ 1960 թվականին Նյու Յորքի համալսարանից՝ արվեստի մագիստրոսի կոչում ։
Գործունեություն
1969 - 1977 թվականների ընթացքում եղել է Village Voice թերթի լրագրող ։ Նրա աշխատանքները տպագրվել են նաև Նյու Յորք Թայմս, The Nation,  Atlantic Monthly և շատ այլ թերթերում։ 1969 թվականին Շուլամիթ Ֆայրսթոունն ու Էնն Կոեդտը հիմնել են արմատական ֆեմինիստական «Նյու Յորքի արմատական ֆեմինիստներ» խմբակը ։ Նոր խմբակ ստեղծելու նրանց ցանկությանն աջակցել է Գորնիքը 1969 թվականին Village Voice-ում տպագրված իր «Պատմության հաջորդ մեծ պահը նրանցն է» հոդվածով։  Այս էսսեի վերջում հայտարարվել է խմբի ստեղծման մասին և ներառվել է կոնտակտային հասցե և հեռախոսահամար, որով զգալի հետաքրքրություն է առաջացրել ապագա անդամների մոտ  ։
Դենիս Կուրյան
Բիզնես
Կուրյանը Promofilm.by ընկերության սեփականատերն է և կրեատիվ պրոդյուսերը, որը զբաղվում է հեռուստատեսային արտադրությամբ, գովազդով և ֆիլմերի պրեզենտացիայով ։
Անձնական կյանք
Ամուսնացած է եղել Յուլիա Կոստյուկևիչի հետ։ Նրանք հանդիպել են 2007 թվականի դեկտեմբերին Ժոդինոյում՝ ԲելԱԶ-ի փորձարկման վայրում, որտեղ նկարահանել են ամանորյա տեսահոլովակ BT ալիքի համար ։
Վիվիան Գորնիք
Գործունեություն
Գորնիքը հրատարակել է նաև տասնմեկ գիրք, որոնցից ամենավերջինը՝ The Odd Woman and the City, հրատարակվել է 2015 թվականի մայիսին ։
Դասավանդում է Նյու Յորքի «Նյու Սքուլ» մասնավոր համալսարանում։ 2007–2008 ուսումնական տարում եղել է Հարվարդի համալսարանի Ռեդկլիֆի ինստիտուտի աշխատակից, իսկ 2015 թվականին հանդիսացել է Բեդելի վաստակավոր հրավիրյալ պրոֆեսոր Այովայի համալսարանի ոչ գեղարվեստական գրվածքների ծրագրում ։
Դենիս Կուրյան
Անձնական կյանք
2010 թվականի հունվարի 26-ին նրանք որդի են ունեցել՝ Կիրիլը ։ Դենիսը և Յուլիան անունը ընտրել են ի պատիվ Մոսկվայի և Համայն Ռուսիո պատրիարք Կիրիլի ։ 2012 թվականին ծնվել է նրանց դուստրը՝ Միլանան ։
2018 թվականի սկզբին Դենիս Կուրյանը պաշտոնապես հայտարարել է Յուլիա Կոստյուկևիչից իր ամուսնալուծության մասին, ում հետ ամուսնությունը տևել է 8 տարի ։
Վիվիան Գորնիք
Գործունեություն
2021 թվականի մարտին ոչ գեղարվեստական արձակի համար արժանացել է «Վինդեմ -Քեմփբելի գրականության մրցանակներ» գրական մրցանակին ։
Արտաքին հղումներ
Կատեգորիա:Ամերիկացի ֆեմինիստներ Կատեգորիա:Ամերիկացի լրագրողներ Կատեգորիա:Ամերիկացի ֆեմինիստ գրողներ Կատեգորիա:Ամերիկացի վիպասաններ Կատեգորիա:Պատմաբաններ
Դենիս Կուրյան
Անձնական կյանք
2018 թվականից հանդիպում է Իրինա Գոյայի հետ, ով Գրոդնոյից է և միջոցառումներ է կազմակերպում ։
Ծանոթագրություններ
Կատեգորիա:Բելառուս հաղորդավարներ Կատեգորիա:Բելառուս լրագրողներ Կատեգորիա:Հայկական ծագում ունեցող բելառուսներ Կատեգորիա:Հայ ձեռնարկատերեր Կատեգորիա:Հայ գործարարներ
Վորոնցի (գյուղ, Կարդիմովսկի շրջան)
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Սամվել Կարապետյան (այլ կիրառումներ)
Սամվել Կարապետյան անունը կարող է վերաբերել հետևյալ անձանց.
Քրոմոսոմ
Քրոմոսոմ, կորիզի գլխավոր բաղադրիչ, որը լավ է երևում բջջի բաժանման ժամանակ, և որի հիմնական ֆունկցիան ԴՆԹ-ի պահպանումն է և փոխանցումը սերնդեսերունդ ։
Հայտնագործում
Քրոմոսոմ անվանումը առաջարկել է Վ. Վալդեյերը՝ 1888 թ.: Քրոմոսոմն իր անվանումը ստացել է լավ ներկվելու շնորհիվ՝ հունարեն քրոմա-գույն, ներկ իսկ սոմա-մարմին։
Կառուցվածք
Քրոմոսոմները երևում են միայն բաժանվող բջիջներում. ունեն բարակ՝ 14 նմ տրամագծով թելերի ձև։ Քրոմոսոմներն ունեն բարդ կառուցվածք։ Բջջի բաժանման սկզբնական և միջին փուլերում նրանք կազմված են երկու իրար կցված թելանման կամ ձողաձև մարմնիկներից՝ քրոմատիդներից։ Վերջիններս ոլորված են գալարաձև և կախված գալարվածության աստիճանից, քրոմոսոմները փոխում են իրենց չափերը՝ երկարանում կամ կարճանում։ Քրոմատիդները իրենց հերթին կազմված են մեկ կամ մի քանի զույգ թելիկներից՝ քրոմանեմաներից՝ հունարեն նեմա-թել, որոնք լուսային մանրադիտակով տեսանելի ամենափոքր կառուցվածքներն են։
Էլեկտրոնային մանրադիտակը ցույց է տալիս, որ յուրաքանչյուր քրոմանեմա կազմված է քրոմոսոմում զույգերով դասավորված միկրոֆիբրիլների խրձից։ Վերջիններում ամփոփված են ԴՆԹ-ի մոլեկուլի զույգ շղթաները, որոնք, սպիտակուցի հետ միացած, կազմում են դեզոքսինուկլեոպրոտեիդներ։
Քրոմոսոմները տարբերակված են նաև երկարությամբ։ Նրանք կազմված են ցենտրոմերից և մեկ կամ երկու թևերից։ Ցենտրոմեր կոչվում է առաջնային պրկումը կամ կինետոխորը։ Նրանից կախված է քրոմոսոմի ձևը։ Քրոմոսոմի թևերն իրենց երկարությամբ բաժանված են բարակ, բաց գույնի շերտերով։ Հաճախ քրոմոսոմի վրա հանդես են գալիս կրկնակի պրկումներ, որոնք երբեմն խորը ձևով առանձնացնում են քրոմոսոմի թևի տեղամասը, որը կոչվում է ուղեկից։
Բջջի քրոմոսոմների միակցությունը բնութագրվում է ոչ միայն քանակով, այլև կառուցվածքով։ Նրանք ունեն միանման երկարություն և ձև, նրանց ցենտրոմերները տեղավորված են նույն մասում։
Հոմոլոգ քրոմոսոմներից յուրաքանչյուրի թևը դիրքով, ձևով համապատասխանում է մյուսին։ Եթե կան երկրորդային պրկումներ կամ ուղեկիցներ, ապա նրանք նույնպես հոմոլոգ քրոմոսոմներում գտնվում են նույն տեղամասերում։
Ոչ հոմոլոգ քրոմոսոմները տարբեր կառուցվածք ունեն։ Յուրաքանչյուրը տարբերվում է իր անհատական կառուցվածքային առանձնահատկություններով։ Հետևապես բջջի քրոմոսոմների միակցությունը իրենից ներկայացնում է կրկնակի հավաք, որը կազմված է յուրաքանչյուր տեսակի համար՝ անհատապես տարբեր քրոմոսոմների զույգերի քանակից։ Այսպիսի կրկնակի հավաքը կոչվում է դիպլորիդ։
Սեղմվածքը քրոմոսոմը բաժանում է երկու հավասար կամ անհավասար թևերի։ Ցենտրոմերը բջջի բաժանման ժամանակ կատարում է իլիկի թելիկների ամրացման ֆունկցիա։ Կորիզակային քրոմոսոմներն ունեն նաև երկրորդային սեղմվածք, որտեղ ձևավորված է կորիզակը։ Մասնագիտացված բջիջներում քրոմոսոմները միաքրոմատիդային են, իսկ բաժանվողներում՝ երկքրոմատիդային։ Մարմնական բջիջներում քրոմոսոմների թիվը 2n է, իսկ սեռականում՝ n: Տվյալ տեսակի առանձնյակների սոմատիկ բջիջներում գտնվող քրոմոսոմների դիպլոիդ թիվը, ձևը, կառուցվածքը և չափը բնորոշող առանձնահատկությունների ամբողջությունը կարիոտիպն է՝ հունարեն կարիոն-կորիզ, տիպոս-ձև, օրինակ։
Կարիոտիպ են անվանում նաև ողջ քրոմոսոմային հավաքածուի վիզուալ պատկերը՝ կարիոգրաման։
Քրոմոսոմի արտաքին տեսքը էապես փոփոխվում է բջջային ցիկլի ընթացքում. ինտերֆազի ժամանակ քրոմոսոմները գտնվում են կորիզում, որպես կանոն, բացված վիճակում և դժվար հասանելի են, այդ իսկ պատճառով կարիոտիպի որոշման համար օգտագործում են բջիջներ, որոնք գտնվում են կիսման պրոցեսի մեջ՝ միտոզի մետաֆազում։
Կարիոտիպի որոշման պրոցեդուրայի համար կարող է օգտագործվել բաժանվող բջիջների ցանկացած պոպուլյացիա, մարդու կարիոտիպի որոշման համար օգտագործվում են կամ միակորիզ լեյկոցիտներ՝ վերցված արյան նմուշից, որոնց բաժանումը խթանվում է միտոգենների ավելացմամբ, կամ բջիջների կուլտուրաներ, որոնք նորմայում ինտենսիվորեն կիսվում են՝ ֆիբրոբլաստներ կամ ոսկրածուծի բջիջներ։
Ընտրված բջիջների բաժանում արհեստականորեն կանգնեցնում են մետաֆազի փուլում՝ ավելացնելով կոլխիցին, որն քրոմոսոմները իրարից բաժանող միկրոխողովակների սինթեզը ընկճող հատուկ ալկալոիդ է։
Ստացված բջիջները ֆիքսվում են, քրոմոսոմները ներկվում են հատուկ ներկանյութով և նկարահանվում են մանրադիտակի տակ։ : Ստացված նկարներից արդեն ստեղծվում է համակարգված կարիոտիպ՝ համարակալված քրոմոսոմների զույգեր (աուտոսոմներ). համարակալումը կատարվում է նրանց չափսերի փոքրացմանը զուգընթաց՝ վերջում ավելացնելով սեռական քրոմոսոմների զույգը ։
ԴՆԹ-ի պարույրի նուկլեոսոմային հատվածի հաստությունը 13 նմ է, մինչդեռ երկու պարույրների միջև երկարությունը՝ 50 նմ։ Եթե հաշվի առնենք, որ մեկ գենում կա մոտ հազար զույգ նուկլեոտիդներ, ապա այն պարունակում է ԴՆԹ-ի 5-6 նուկլեոսոմային հատված։ ԴՆԹ-ի արդեն պարուրված շղթան բջջի բաժանման պրոֆազի փուլում նորից է պարուրվում (երկրորդային պարուրում), որից ձևավորվում է քրոմատիդը։ Վերջինս ունի 25 նմ հաստություն։ Ի դեպ քրոմոսոմի կազմի մեջ մտնող քրոմատիդները կրկին պարուրվում են (խտանում)։ Մարդու մեկ սոմատիկ բջջում ԴՆԹ-ի բոլոր մոլեկուլների երկարությունը 1.5 մ-ից ավելի է։
Այսպիսով, ապապարուրված ԴՆԹ-ի մոլեկուլը չորս անգամ լրացուցիչ պարուրվում է, որի հետևանքով առաջանում է անհամեմատ կարճ, կոմպակտ քրոմոսոմը։
Առաջնային սեղմվածքը կամ ցենտրոմերը քրոմոսոմի ժառանգական ինֆորմացիա չպարունակող, նրա ավելի նեղացած, բարակ մասն է, որին բջջի բաժանման ժամանակ ամրանում են բաժանման իլիկի թելիկները։ Ցենտրոմերի տեղակայումից կախված՝ տարբերում են երեք տեսակի քրոմոսոմներ.
Երբեմն երկրորդային սեղմվածքը, որտեղ տեղի է ունենում կորիզակի ձևավորումը, կոչվում է կորիզակային կազմակերպիչ։
Բոլոր քրոմոսոմների համակցությունը կոչվում է նաև քրոմոսոմային հավաք։
Յուրաքանչյուր տեսակ ունի քրոմոսոմների այնպիսի կառուցվածք, ձև, առաջնային սեղմվածքի տեղադրություն, ինչպիսին ունի նախորդ սերունդը։ Այս հատկությունը կոչվում է քրոմոսոմների անընդհատականության կանոն ։
Բաղադրություն
Քրոմոսոմի բաղադրության մեջ մտնում են՝
Քրոմատինը ներկվող նյութ է, որը պարունակվում է քրոմոսոմների բաղադրության մեջ։ Քրոմատինը նուկլեոպրոտեիդային բարդ համակարգ է, որտեղ ամփոփված է էուկարիոտիկ բջիջների կորիզային ԴՆԹ-ն։ Միտոզի ժամանակ քրոմատինային նյութը խտանում է՝ ձևավորելով քրոմոսոմները։ Այլ կերպ ասած՝ քրոմատինը քրոմոսոմային նյութ է։ Մանրադիտակի տակ քրոմատինը երևում է որպես մանր հատիկներ կամ նուրբ թելիկների ցանց։
Հիստոնային սպիտակուցների որոշ հատվածներ միմյանց հետ կազմում են գնդաձև գոյացություն՝ նուկլեոսոմ, որը տեղակայվում է ԴՆԹ-ի մոլեկուլի երկու պարույրների միջև՝ դրանով իսկ նպաստելով նրա հաստատուն վիճակի պահպանմանը։ Բացի կառուցողական նշանակությունից, հիստոնային սպիտակուցները չափազանց կարևոր դեր են կատարում գենի ակտիվության կարգավորման մեխանիզմում ։
Ֆունկցիաներ
Քրոմոսոմի ֆունկցիաներն են՝
Քրոմոսոմների քանակ
Հարկ է գիտենալ, որ քրոմոսոմների քանակը կախված չէ տեսակի կազմավորման և զարգացման աստիճանից։
Սեռական քրոմոսոմներ
Մարդու սեռական բջիջներում քրոմոսոմների հապլոիդ հավաքը 23 է, իսկ մարմնի բջիջներում դիպլոիդը՝ 46:
Քրոմոսոմների 22 զույգը տղամարդու և կնոջ մոտ նույնն են. 23-րդ զույգը՝ սեռական քրոմոսոմները, կանանց մոտ ներկայացված են երկու խոշոր X քրոմոսոմներով, տղամարդու մոտ՝ մեկ X և մեկ Y քրոմոսոմով ։
Քրոմոսոմային մուտացիաներ
Այս մուտացիաների հիմքում ընկած է քրոմոսոմների կառուցվածքի փոփոխությունը։ Այսպես, երբեմն քրոմոսոմի մասը պակասում է, իսկ երբեմն էլ այն շրջվում է 180 աստիճան անկյան տակ։ Բացի այդ, որոշ դեպքերում քրոմոսոմի մի մասը պոկվում և միանում է մեկ այլ՝ ոչ հոմոլոգ քրոմոսոմին, որից առաջանում է գեների նոր համակցություն։
Ծանոթագրություններ
Կատեգորիա:Բջջածագումնաբանություն
Աշտարակ (Աջափնյակ)
Աշտարակ, մեգալիթյան կառույց և պատմամշակութային հուշարձան Հայաստանի մայրաքաղաք Երևանի Աջափնյակ վարչական շրջանի հին գերեզմանոցում ։
Պատմություն
Աշտարակը գտնվում է Աջափնյակ վարչական շրջանի հին գերեզմանոցում, դամբարանադաշտի կենտրոնական մասում, ամենամեծ դամբանաբլրի կենտրոնում, թվագրվում է մ․թ․ա․ 2-րդ հազարամյակի կեսով։ Հայտնաբերվել է 1990-ական թվականներին՝ Երևանի համալսարանի հնագիտական գիտահետազոտական լաբորատորիայի աշխատակիցների կողմից, վկայագիրը կազմել է Ֆիրդուս Մուրադյանը՝ 1992 թվականի հուլիսին ։
Ճարտարապետական նկարագիր
Հուշարձանն իրենից ներկայացնում է բոլորաձև աշտարակ։ Ունի 15 մետր բարձրություն ։
Ծանոթագրություններ
Կատեգորիա:Աջափնյակի հուշարձաններ Կատեգորիա:Երևանի աշտարակներ
Էուգեն Կապպ
Էուգեն Արթուրովիչ Կապպ (Eugen Kapp, ), էստոնացի խորհրդային կոմպոզիտոր և հասարակական գործիչ, ԽՍՀՄ ժողովրդական արտիստ (1956 թ.)։ 1944-1966 թվականներին Էստոնական ԽՍՀ կոմպոզիտորների միության նախագահ։ Կապպը Էստոնական խորհրդային առաջին օպերայի («Վրիժառության կրակներ», 1945 թ.), բալետի («Կալեվիպոեգ», 1947 թ.), մանկական օպերայի («Ձմեռային հեքիաթ», 1958 թ.) հեղինակն է։
ԽՍՀՄ պետական մրցանակների դափնեկիր է (1946 թ., 1949 թ., 1952 թ.)։
Ծանոթագրություններ
Կատեգորիա:Էստոնացի կոմպոզիտորներ Կատեգորիա:ԽՍՀՄ ժողովրդական արտիստներ Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:Էստոնացի հասարակական գործիչներ Կատեգորիա:ԽՍՀՄ կոմպոզիտորների միության անդամներ Կատեգորիա:ԽՄԿԿ անդամներ Կատեգորիա:Ստալինյան մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Տալլինի Անտառային գերեզմանատանը թաղվածներ Կատեգորիա:20-րդ դարի դասական կոմպոզիտորներ Կատեգորիա:Խորհրդային հասարակական գործիչներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:ԽՍՀՄ Պետական մրցանակի դափնեկիրներ
Կորմովոե (գյուղ, Պերվոմայսկի շրջան)
Կորմովոե (Кормове, Toğaylı), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Տոգայլի։
2001 թվականի տվյալներով Կորմովոե գյուղում բնակվում էր 1 693 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Պերվոմայսկի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (32201-32300)
Աստերոիդների ցանկ (32101-32200) * Աստերոիդների ցանկ * Աստերոիդների ցանկ (32301-32400)
Հովհաննես Շանթ
Կենսագրություն
Հովհաննես Շանթը (Հովհաննես Հակոբյան) ծնվել է 1964 թվականի փետրվարի 7-ին, Գյումրիում։ Ապրում և ստեղծագործում է Երևանում։
Բանաստեղծական չորս ժողովածուի հեղինակ է՝ 2014 թվականից Երկիր Մեդիա հեռուստաընկերության եթերով հեռարձակվում է Հովհաննես Շանթի «Լույսի արահետներով» հեղինակային հաղորդաշարը, որն անդրադառնում է մշակութային բնագավառում գործող հայտնի ու անհայտ անուններին՝ նկարիչներ, քանդակագործներ, գրողներ, ճարտարապետներ ու ոչ միայն։ Ներկայացնում է նրանց ուշագրավ աշխատանքները, հանրության առջև բացում մշակութային գործիչների՝ շատ հաճախ փակ ու չնշմարվող ստեղծագործական վարագույրները ։
Արտաքին հղումներ
Կատեգորիա:Հայ բանաստեղծներ Կատեգորիա:Հայ արձակագիրներ
Վելուտե
Վելուտե (velouté), ռուի և արգանակի վրա հիմնված սոուս։ Ներկայացվել է 19-րդ դարում Մարի Անտուան Կարեմի կողմից՝ որպես ֆրանսիական խոհանոցի չորս հիմնական սոուսներից մեկը՝ բեշամելի, էսպանյոլի և ալեմանդի սոուսների հետ միասին։ Ավելի ուշ, Օգյուստ Էսկոֆիեի շնորհիվ, նրանց ավելացել են տոմատի սոուսը, մայոնեզը, հոլանդական սոուսը։
Պատրաստում
Վելուտեն պատրաստվում է ոսկեգույն ռուի և հավի կամ հորթի բաց գույնի արգանակի հիման վրա (ֆր․՝ fonds blanc) կամ ձկան արգանակ՝ աղի, աղացած սև պղպեղի հավելումով։ Սովորաբար պատրաստի սոուսը կոչվում է դրա համար հիմք ծառայած արգանակի անունով՝ հավի (թռչնամսից), ձկնային (ֆր.՝ velouté de volaille), վելուտե կամ վելյուտե՝ հորթի մսից (ֆր.՝ velouté de veau)։ Կարող է օգտագործվել նաև ծովամթերք ։
Կիրառություն
Վելուտեն օգտագործվում է որպես ինքնուրույն սոուս թռչնամսի կամ ձկան համար, կամ որպես հիմք այլ սոուսների համար։
Գրականություն
Կատեգորիա:Ֆրանսիական խոհանոց Կատեգորիա:Բնօրինակում անաղբյուր հոդվածներ
Քրիստիան Մարի Մարկ Լակրուա
Քրիստիան Մարի  Մարկ  Լակրուա (Christian Marie Marc Lacroix ), ֆրանսիացի  մոդելավորող,  Christian Lacroix  բարձր նորաձևության տան հիմնադիր (այտեղ աշխատել է 1987 թվականից մինչև 2009 թվականը)։
Կենսագրություն
Ծնվել է Ֆրանսիայի հարավում՝ 1951 թվականին՝ ինժեներների ընտանիքում։ Դպրոցն ավարտելուց  հետո  տեղափոխվել  է Մոնպելիե, որտեղ  1970—1972 թվականներին սովորել է  Պոլ Վալերիի համալսարանում (Paul Valéry University), արվեստագիտության բաժնում, աշխատել է XVIII դարի գեղանկարչության մեջ պատկերված կոստյումների թեմայով, հետաքրքվել է նաև կինոարվեստում ներկայացված կոստյումների ուսումնասիրության աշխատանքներով։ Ցանկանալով դառնալ թանգարանային համակարգող՝ 1973 թվականին մեկնել է Փարիզ, որտեղ սկսել է սովորել Սորբոնում՝  արվեստի  պատմության  բաժնում և  Լուվրի  դպրոցում՝  École du Louvre։
Սկսել է աշխատել որպես կոշիկի և աքսեսուարների ոճաբան, ուժերը փորձել է նաև նորաձևության քննադատի ոլորտում։ 1978 թվականին ընդունվել է աշխատանքի  Hermès  նորաձևության տանը, 1980 թվականին «Գի Պոլեն» նորաձևության տանն աշխատել է որպես օգնական։ 1981 թվականին նա աշխատել է  «Jean Patou  Ժան Պատու» նորաձևության տանը, որտեղ նրան հաջողվել է եռապատկել վաճառքի ծավալները։ 1987 թվականին Արնո Բերնարի ֆինանսական աջակցության շնորհիվ բացել է իր սեփական նորաձևության տունը։
1994 թվականին թողարկել է Bazar՝ առավել մատչելի հագուստի շարքը։ 1996 թվականին սկսել է թողարկել ջինսե հագուստներ, 1997 թվականին՝ սպասք և ճաշի պարագաներ՝ (Christofle–ի հետ համատեղ), 1999 թվականին՝ օծանելիք, 2001 թվականին՝ մանկական հագուստ, 2004 թվականին՝ կանացի սպիտակեղեն և տղամարդկանց հագուստ, նույն ընթացքում էլ թողարկել է  Air France ավիաընկերության 1–ին կարգի ուղևորների համար համազգեստի լրակազմ (ներառյալ՝ գիշերազգեստ)։
2006 թվականից սկսած՝ Քրիստիան Լակրուան զբաղեցնում է Մուլենի  (Օվերն շրջան) բեմական  կոստյումների  ազգային  կենտրոնի կառավարման նախագահի  պաշտոնը։ Նույն թվականի հոկտեմբերին Վիկտորիայի  և Ալբերտի թանգարանում տեղի ունեցած «Նորաձևությունը շարժման մեջ» ծրագրի շրջանակներում թանգարանի պատերի վրա ցուցադրվել է նրա կանացի հագուստի հավաքածուն ։
2009 թվականին ստիպված է եղել թողնել իր նորաձևության տունը․ այն սնանկ է ճանաչվել և ամբողջությամբ կազմաքանդվել ։
Քրիստիան Լակրուան իրականացրել է է փարիզյան մի շարք հյուրանոցների ներքին հարդարումը․ l’Hôtel du Petit Moulin Մարե թաղամաս (2005), l’Hôtel Bellechasse Սեն–Ժերմեն–դը– Պրե (2007) և l’Hôtel Notre Dame Փարիզի Աստվածամոր տաճարից ոչ հեռու (2010)։
Ընտանիք
1974 թվականին ամուսնացել է Ֆրանսուազ Ռոզենտիլի հետ։
Արտաքին հղումներ
Կատեգորիա:Փարիզի համալսարանի շրջանավարտներ Կատեգորիա:Ֆրանսիացի նորաձևության դիզայներներ Կատեգորիա:Ֆրանսիացի գործարարներ
Մանիյա
2011 թվականի տվյալներով գյուղում բնակվում էր 31 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Տիստամաա շրջանի բնակավայրեր Կատեգորիա:Էստոնիայի գյուղեր
Հարրի Փոթերը և Փիլիսոփայական քարը (ֆիլմ)
«Հարրի Փոթերը և Փիլիսոփայական քարը» (Harry Potter and the Philosopher's Stone կամ Harry Potter and the Sorcerer's Stone (ԱՄՆում և Հնդկաստանում)  ), ռեժիսոր Քրիստոֆեր Կոլամբուսի ֆիլմերից, որի գլխավոր դերերը մարմնավորում են Դենիել Ռեդկլիֆը, Ռուպերտ Գրինթը, Էմմա Վաթսոնը, Ռիչարդ Հարրիսը, Ալան Ռիկմանը, Մեգի Սմիթը, Ռոբբի Կոլտրեյնը, Թոմ Ֆելթոնը, Մեթյու Լյուիսը, Յեն Հարտը։ Ֆիլմը նկարահանվել է անգլիացի գրող Ջոան Ռոուլինգի համանուն վեպի հիման վրա։
Ֆիլմը պատմում է մի լոնդոնցի հասարակ երեխայի՝ Հարրի Փոթերի մասին, որն իր 11-ամյակի օրն իմանում է, որ ինքը երկու հզոր հրաշագործների որբացած որդին է։ Նա էլ է օժտված մոգական ուժերով, և նրան հրավիրում են Հոգվարթս՝ հրաշագործության և մոգության ինստիտուտ, որտեղ Հարրին ընկնում է անհավանական արկածների շրջապտույտի մեջ։ Նա սովորում է մոգական սպորտի տեսակ հանդիսացող քվիդիչը, խաղում է ուշագրավ շախմատ կենդանի քարերի հետ և հանդիպում է Խավարի Հրաշագործին, որը ցանկանում էր վերացնել Հարրիին։
Սյուժե
Նորածին Հարրի Փոթերի ծնողներին սպանում է խավարի տիրակալ Վոլան դե Մորտը և անհետանում՝ ցանկանալով սպանել նաև Հարրիին։ Երեկոյան Հոգվարթս հրաշագործության դպրոցի տնօրեն Ալբուս Դամբլդորը և նրա օգնական Միներվա ՄաքԳոնագալը թողնում են Հարրիին նրա միակ հարազատների Վերնոն և Փեթունիա Դուրսլների մոտ։ Անցնում է տասը տարի։ Հարրիի հետ տարօրինակություններ են սկսում տեղի ունենալ։ Տասնմեկամյակի տարեդարձի ժամանակ նա ստանում է մի նամակ, որը խլում է նրա ձեռքից քեռին։ Գիշերը նրան այցի է գալիս Հագրիդը և ասում, որ Հարրին կախարդ է և պետք է սովորի Հոգվարթսի դպրոցում։ Նրանք միասին գնում են այն ամենն, ինչ պետք է դպրոցի համար։
Սեպտեմբերի մեկին Հարրին գնացքով ուղևորվում է Հոգվարթս։ Ճանապարհին նա ծանոթանում է Ռոն Ուիզլիի և Հերմայոնի Գրեյնջերի հետ, որոնք հետագայում դառնում են նրա լավագույն ընկերները։ Կախարդական գլխարկը նրանց ուղարկում է Գրիֆինդոր։ Հարրին ծանոթանում է քվիդիչ խաղի հետ և սկսում խաղալ թիմում։
Մի օր երեխաները դղյակում պատահաբար գտնում են մի մեծ երեքգլխանի շան, որը պահպանում էր ստորգետնյա ինչ-որ սենյակ։ Նրանք պարզում են, որ շունը պահպանում է փիլիսոփայական քարը։ Հարրին գտնում է նաև մի կախարդական հայելի, որտեղ մարդը տեսնում է այն, ինչ ամենաշատն է ցանկանում։
Հարրին հասկանում է, որ պրոֆեսոր Սնեյփը ցանկանում է տիրանալ քարին։ Նա, Ռոնը և Հերմայոնին անցնում են երեքգլխանի շան, օձանման խոտերի, թռչող բանալիների, կենդանի շախմատի միջով, որպեսզի փրկեն քարը։ Ռոնը և Հերմայոնին մնում են շախմատի սենյակում, իսկ Հարրին գնում է առաջ։ Քարի սենյակում պարզ է դառնում, որ Սնեյփն իրականում փորձել է փրկել Հարրիին, իսկ Վոլան դե Մորտի իրական ծառան պրոֆեսոր Քվիրելն է։ Վոլան դե Մորտի դեմքը փորձում է խաբել Հարրիին և սպանել նրան, սակայն դա նրան չի հաջողվում։ Քարը հայտնվում է Հարրիի մոտ, որին դիպչելով՝ Հարրիի ձեռքերը դառնում են գերբնական և Վոլան դե Մորտին ու Քվիրելին վերածում են փոշու։ Հաջորդ առավոտյան Հարրին արթնանում է Հոգվարթսի իր սենյակում և Դամբլդորը նրան հայտնում է, որ քարը ոչնչացված է։
Ստեղծման պատմություն
Ջոան Ռոուլինգը վաճառեց առաջին չորս գրքի էկրանավորման իրավունքները 1999 թվականին, մեկ միլիոն ֆունտ ստեռլինգով։ Պայմանագրում նշված էր, որ Ռոուլինգը պետք է ստանա նաև ֆիլմի շահույթից որոշակի եկամուտ և կարողանա հետևել նկարահանման գործընթացին։ Նա որոշեց, որ բոլոր ֆիլմերի դերասանները պետք է լինեն բրիտանացիներ ։ Միայն չորրորդ ֆիլմից հետո, ֆիլմում հայտնվեցին օտար դերասաններ։
Սկզբնական շրջանում ռեժիսորի գլխավոր թեկնածուն Սթիվեն Սփիլբերգն էր ։ Բանակցություններն ավարտվեցին նրանով, որ 2000 թվականին նա հրաժարվեց նախագծից։ Բանն այն էր, որ Սփիլբերգը ցանկանում էր գիրքը մուլտֆիլմի վերածել, որտեղ գլխավոր հերոսին պետք է հնչյունավորեր Հեյլի Ջոել Օսմենթը, ինչը դուր չեկավ ո՛չ ստուդիային, ո՛չ Ռոուլինգին։ Սփիլբերգի նախագծից հրաժարվելու պատճառներից էր նաև հետաքրքրության բացակայությունը։ Ըստ նրա՝ ֆիլմը հաջողություն է ունենալու և ուշադրություն չի դարձվելու նրա որակին ։
Սփիլբերգի հրաժարականից հետո բանակցություններ սկսվեցին միանգամից մի քանի ռեժիսորների՝ Քրիստոֆեր Կոլամբուսի, Թերրի Գիլիամի, Ջոնաթան Դեմմիի, Մայք Նյուելլի, Ալան Փարքերի, Վոլֆգանգ Փեթերսենի, Ռոբ Ռայների, Թիմ Ռոբինսի, Բրեդ Սիլբերլինգի և Փիթեր Ուիրի հետ ։ 2000 թվականին Փեթերսենն ու Ռայները տարբեր պատճառներով հրաժարվեցին նախագծից և մնացին չորս թեկնածու՝ Քրիս Քոլամբուսը, Թերրի Գիլիամը, Ալան Փարքերը և Բրեդ Սիլբերլինգը, որոնցից Ռոուլինգը հավանություն էր տալիս Գիլիամին ։ Սակայն ռեժիսոր ընտրվեց Քրիս Քոլամբուսը, որը երեխաների հետ աշխատելու մեծ փորձ ուներ և նախկին աշխատանքները մեծ հաջողությունների էին հասել ։
Սցենարիստ ընտրվեց Սթիվեն Կլովզը, որը դեռևս բանակցությունների ժամանակ հանդիպել էր նախկին ռեժիսոր Սթիվեն Սփիլբերգի հետ ։ Սցենարիստի խոսքերով՝ նրան մի շարք առաջարկներ էին արվել, սակայն նա ընտրել էր հենց «Հարրի Փոթեր»-ը ։ Նա գնեց գիրքը, կարդաց այն և միանգամից դարձավ Ռոուլինգի երկրպագուն ։ Կլովզը միանգամից համաձայնվեց գրել նաև մյուս ֆիլմերի սցենարը։
Սկզբում պրեմիերան նախատեսվում էր Անկախության օրը (հուլիսի 4, 2001) կամ Հարրի Փոթերի ծննդյան օրը (հուլիսի 31)։ Բայց այն ձգձգվեց մինչև մինչև 2001 թվականի նոյեմբերի 16-ը։
Դերասանների ընտրության քասթինքներին մասնակցում էին հազարավոր երեխաներ, սակայն ոչ մեկը չէր համապատասխանում գլխավոր երեք կերպարների դերերին ։ Վերջապես՝ 2000 թվականի օգոստոսի 8-ին հայտարարվեց, որ դերերի համար ընտրվել են բոլորովին անհայտ Դենիել Ռեդկլիֆը, Ռուպերտ Գրինթը և Էմմա Ուոթսոնը ։
Նկարահանումներ
Ֆիլմի նկարահանումներն սկսվեցին 2000 թվականի հոկտեմբերի 2-ին Leavesden Studios ստուդիայի սրահներում՝ տեղակայված Լոնդոնից 50կմ հեռավորության վրա ։ Դրվագները, որոնք պետք է տեղի ունենային Հոգվարթսում և նրա շրջակայքում, նկարահանվում էին Գլոստեր և Դարհեմ քաղաքների Մայր տաճարներում ։ Իմանալով այս լուրը՝ տեղի բնակիչները սկսում են բողոքի ցույցեր անցկացնել։ Որոշ տեսարաններ նկարահանվեցին նաև լոնդոնյան կենդանաբանական այգում և Քինգս-Քրոսս կայարանում ։ Նկարահանումներն ավարտվեցին 2001 թվականի հուլիսին։
Պրեմիերա
Ֆիլմի պրեմիերան տեղի ունեցավ Անգլիայում՝ միջազգային Լոնդոնյան Կինոփառատոնում։
Վիդեո հրատարակումներ
2002 մայիսին ֆիլմը հրատարակվեց VHS տեսաերիզի վրա։
Շահույթ
Ամբողջ աշխարհում ֆիլմի շահույթը կազմեց 974,5 միլիոն դոլար, որից 317,4 միլիոնը (32,5 %)՝ ԱՄՆում։ Այն դարձավ աշխարհի ամենամեծ շահույթ ունեցող ֆիլմերից մեկը։
Կապույտ (բերդ)
Արաբական տիրապետության ժամանակ Կապույտը պատկանում էր Բագրատունիներին։ Ասողիկը վկայում է, որ արաբ զորքերի դեմ 914 թվականին Ձկնավաճառի ճակատամարտում պարտվելով, Սմբատ Ա Բագրատունի թագավորը ամրացել էր անառիկ Կապույտում։
Ա. Զալալյանցը Կապույտը նույնացնում էր Կաղզվանի գավառի Հիրհետ գյուղի մերձակա ժայռին պահպանված պարսպապատ և աշտարակավոր բերդի ավերակների հետ, որի մեջ կանգուն էր Կապույտ մատուռը։ Իսկ Մ. Հայկունին Կապույտը նույնացնում էր նույն գավառի Կապուտա գետակի ժայռակոփ ափին գտնվող բերդի ավերակների հետ։
Կատեգորիա:Հայկական բերդեր և ամրոցներ (Թուրքիա) Կատեգորիա:5-րդ դարի հայկական բերդեր և ամրոցներ
Ժողովածու (5295)
Ծանոթագրություններ
Կատեգորիա:Մատենադարանի ձեռագրեր
Սմիրնիխ
Սմիրնիխ (Смирных), քաղաքատիպ ավան Ռուսաստանի Սախալինի մարզի Սմիրնիխովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7184 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Սախալինի մարզի Սմիրնիխովսկի շրջանի բնակավայրեր
Վորոնցովկա (Եյսկի շրջան)
Վորոնցովկա (Воронцовка), գյուղ Ռուսաստանի Դաշնության Կրասնոդարի երկրամասի Եյսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1853 թվականին հիմնադրված բնակավայրեր Կատեգորիա:Կրասնոդարի երկրամասի Եյսկի շրջանի բնակավայրեր
Բողոքի գործողություններ Իջևանում (2019)
Բողոքի գործողություններ Իջևանում, զանգվածային բողոքի գործողություններ Հայաստանի Տավուշի մարզի Իջևան քաղաքում, որոնք զուգորդվել են ոստիկանության հետ բախումներով։ Ցույցերը սկսվել են 2019 թվականի հուլիսի 16-ին, երբ Իջևան քաղաքի և հարակից բնակավայրի բնակիչները Իջևանի տարածքում փակել են դեպի Վրաստան տանող միջպետական ավտոճանապարհը, որը բանակցություններից հետո բացվել էր։
Հուլիսի 17-ի երեկոյան ոստիկանության կողմից ավտոճանապարհը բացելու փորձ է ձեռնարկվել, ինչից հետո բախումներ են սկսվել ցուցարարների և ոստիկանության միջև, որի հետևանքով տարբեր տվյալներով մինչև 25 ոստիկան է վիրավորվել ։ Դեպքից անմիջապես հետո Իջևան են մեկնել Հայաստանի ոստիկանապետ Վալերիյ Օսիպյանը, ոստիկանական մեծաթիվ ուժեր։ Բանակցություններից հետո որոշ ժամանակ անց ցուցարարները բացել են ճանապարհը։ Նույն օրը Իջևան է ժամանել նաև ՀՀ ԱԱԾ պետ Արթուր Վանեցյանը ։
Հուլիսի 17-ի լույս 18-ի գիշերը ոստիկանությունը ձերբակալություններ է սկսել, որոնք, ըստ որոշ տվյալների, ուղեկցվել են քաղաքացիների նկատմամբ բռնությունների կիրառումով։ Բռնությունների մասին լուրերը հերքել է ոստիկանապետ Վ.Օսիպյանը ։
Հուլիսի 18-ին Իջևանում մի խումբ քաղաքացիներ որոշ ժամանակով կրկին փակել են ավտոճանապարհը, որը ոստիկանության ուժերի միջամտությունից հետո կրկին բացվել է ։
Ծանոթագրություններ
Կատեգորիա:2019 Հայաստանում Կատեգորիա:Բողոքի ակցիաներ Իջևանում Կատեգորիա:ՀՀ ոստիկանություն Կատեգորիա:Հայաստանի քաղաքականություն
Thrill Pill
Thrill Pill (ոճավորված՝ THRILL PILL, իսկական անունը՝ Տիմուր Տոֆիկի Սամեդով,    ), ռուս ռեփեր, երգերի հեղինակ։ «Закат 99.1» ռեփ խմբի նախկին անդամ է։
Կենսագրություն
Երիտասարդ ռեփերը ծնվել է Մոսկվայում 2000 թվականի հոկտեմբերի 22-ին։ Մանկությունն անցել է Մարյինոյի շրջանում ։ Տիմուրը պատմել է, որ ծնողները քիչ ուշադրություն են դարձրել իրեն և քրոջը. հայրը ընտանիքից հեռացել է 2008 թվականին, երբ Տիմուրն ընդամենը 8 տարեկան էր, իսկ մայրը մշտապես զբաղված էր այլ գործերով և գործնականում չի զբաղվել երեխաների դաստիարակությամբ, ինչի հետևանքով նրանց դաստիարակել է ռեփերի տատիկը ։ Տիմուրը նաև պատմել է, որ մանուկ հասակում շատ է շփվել իր հորեղբոր հետ, որն այն ժամանակ Next FM-ում աշխատում էր որպես դիջեյ ։
Դպրոցական տարիներին ռեփերը ստիպված էր վաճառել գողացած հեռախոսներ և թեթև թմրանյութեր տարածել, քանի որ այդ ժամանակ նա լրացուցիչ վաստակի կարիք ուներ ։
Մեննամաա
Մեննամաա (Männamaa), գյուղ Էստոնիայի Հիյումաա նահանգի Կեինա շրջանում։
Thrill Pill
Գործունեություն
2011 թվականից Տիմուրը սկսել է գրել իր առաջին երաժշտական ստեղծագործությունները ։ 2013 թվականին նա իր ընկերներին և դասընկերներին ցուցադրել է հիփ-հոփ ժանրի իր առաջին աշխատանքները, սակայն ոչ ոք չի աջակցել երիտասարդ կատարողին, ոմանք անգամ ծիծաղել են ։ Ռեփերը խոստովանել է, որ իր THRILL PILL կեղծանունը հորինել է 15 տարեկանում, երբ ալկոհոլի ազդեցության տակ գրում էր երգը ։
Մեննամաա
2011 թվականի տվյալներով գյուղում բնակվում էր 107 մարդ։
Արտաքին հղումներ
Կատեգորիա:Էստոնիայի Հիյումա նահանգի Կեինա շրջանի բնակավայրեր Կատեգորիա:Էստոնիայի գյուղեր
Thrill Pill
Գործունեություն
Դրանից կարճ ժամանակ անց ձայնագրել է իր առաջին լիարժեք երաժշտական ալբոմը՝ «WorldWideWar»-ը, որում ներառված է 4 երգ։ Հետագայում նա հաջողության է հասել, երբ ավելի հայտնի ռուս ռեփեր LIZER-ն ուշադրություն է դարձրել նրա ալբոմին։ Նա Տիմուրին առաջարկել է համագործակցել «Закат 99.1» ստեղծագործական խմբի հետ ։
Ավելի ուշ՝ 2016 թվականին, նա թողարկել է ևս մեկ հավաքածու, որը կոչվում է «Chelsea»։ Դրա որոշ երգեր նրան օգնել են ձայնագրել LIZER-ը, Flesh-ը և KRESTALL/Courier-ը ։
2017 թվականի ապրիլի վերջին թողարկվել է «Trap Star» մինի ալբոմը, որի աջակցության համար կայացել է համերգային շրջագայություն ։ 2018 թվականին թողարկվել է «САМ ДАМБ ЩИТ (Volume 1)» մինի ալբոմը, իսկ 2019 թվականի հունվարին՝ «САМ ДАМБ ЩИТ, Vol. 2»  ։
«Откровения» ստուդիական դեբյուտային ալբոմը, որը թողարկվել է 2019 թվականի նոյեմբերի 8-ին Warner Music Russia լեյբլում, ամենահաջողակն է Thrill Pill-ի գործունեությունում։ Ներքին հիթ շքերթներում այն հասել է բարձր դիրքերի, մեծաթիվ լսումներ է ունեցել նաև տարբեր հարթակներում ։
2020 թվականի մայիսի 19-ին « Грустная Песня » սինգլի տեսահոլովակը՝ MORGENSHTERN-ի և Եգոր Կրիդ ի մասնակցությամբ, ջնջվել է նրա լեյբլի հետ կոնֆլիկտի պատճառով, ինչի մասին նա պատմել Է Instagram-ում։ Սակայն ավելի ուշ լեյբլը հայտնել է, որ Thrill Pill նոր ալբոմը կթողարկվի Warner Music Russia ընկերության կողմից։ Տեսահոլովակը YouTube է վերադարձել մայիսի 20-ին      ։
Երաժշտական ոճ
Thrill Pil-ը ստեղծում է հիփ հոփ, ռեփ և թրեպ ժանրի երաժշտություն ։ Շատերը մեղադրում են Տիմուրին երգերում գռեհկության և նենգության համար, բայց նա մեկնաբանել է, որ այդպիսով բողոք է հայտնում ժամանակակից ռեփ-ինդուստրիայի դեմ, որտեղ ամեն ինչ կեղծ է ։
Երիտասարդ ռեփերի երգերի հիմնական թեման զվարճանքն է, ալկոհոլը, աղջիկները, սեքսը և թմրանյութերը ։
Ծանոթագրություններ
Կատեգորիա:Ռուս երաժիշտներ
Կրեստյանովկա (գյուղ, Պերվոմայսկի շրջան)
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Պերվոմայսկի շրջանի բնակավայրեր Կատեգորիա:Ուկրաինայի գյուղեր
Քնարիկ Բաբայան
Քնարիկ Միքայելի Բաբայան (1921, Գեղանուշ- ), հայ բժիշկ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։
Կենսագրություն
Ծնվել է ծառայողի ընտանիքում։ Ինը տարեկանում ծնողների հետ տեղափոխվել է Կիրովաբադ։ Միջնակարգ կրթությունն ստացել է Կիրովաբադի № 11 դպրոցում (1938)։ Հաջորդ տարի ընդունվել է Երևանի բժշկական ինստիտուտ, ավարտել 1943 թվականին։ Այնուհետև աշխատանքի է ընդունվել Երևանի համաճարակաբանության և մանրէաբանության ինստիտուտում որպես մանրէաբան։
1944 թվականին զորակոչվել է բանակ և 2-րդ Մերձբալթյան ռազմաճակատի զորքերի հետ մասնակցել մարտերին։ Բանակից զորացրվել է 1945 թվականին։ Մինչև 1950 թվականը աշխատել է Երևանի 1-ին մանկական հիվանդանոցում որպես մանկաբույժ, իսկ 1950 թվականից՝ 2-րդ ծննդատան կլինիկական լաբորատորիայում՝ բժիշկ-լաբորանտ։
Ավելի քան երկու տասնամյակ եղել է կլինիկայի արհկոմի նախագահ, ընտրվել է Երևանի քաղաքային խորհրդի պատգամավոր։
Ծանոթագրություններ
Կատեգորիա:Հայ բժշկուհիներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Երևանի պետական բժշկական համալսարանի շրջանավարտներ Կատեգորիա:Կարմիր աստղի շքանշանի ասպետներ Կատեգորիա:Հայրենական մեծ պատերազմի մասնակիցներ
Սմիռնովկա (գյուղ, Ալթայսկի շրջան)
Սմիռնովկա (Смирновка), գյուղ Ռուսաստանի Խակասիա հանրապետության Ալթայսկի շրջանի կազմում։
Բնակչությունը 2004 թվականին գրանցված տվյալներով կազմում էր 228 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1912 թվականին հիմնադրված բնակավայրեր Կատեգորիա:Ռուսաստանի Խակասիա հանրապետության Ալթայսկի շրջանի բնակավայրեր
Լիդիա Վալստրյոմ
Լիդիա Վալստրյոմ (Lydia Wahlström, լրիվ անունը՝ Lydia Katarina Wahlström, ), շվեդ ֆեմինիստ, պատմաբան և գրող։
Կենսագրություն
Ծնվել է 1869 թվականի հունիսի 28-ին, Վեստմանլանդ օկրուգի Լունդբյու ծխական համայնքում, Յոհան Գուստավ Վալստրյոմի (Johan Gustaf Wahlström) և նրա կնոջ Իդա Ռեբեկա Շմիդտի (Ida Rebecka Schmidt) ընտանիքում։ Ընտանիքում կային ևս երեք ավագ դուստրեր։ Ավարտելով Ստոկհոլմի Wallinska skolan դպրոցը՝ 1888 թվականին Լիդիա Վալստրյոմն ընդունվել է Ուփսալայի համալսարան, որն ավարտել է երեք տարի անց արվեստի, պատմության, սկանդինավյան լեզուների և քաղաքագիտության բակալավրի աստիճանով, 1898 թվականին պաշտպանել է ատենախոսություն Շվեդիայի և Դանիայի միջև հարաբերությունները 1788-1789 թվականներին թեմայով։ 1892 թվականին Լիդիան հիմնադրել է «Ուպսալայի կանանց ուսանողական ասոցիացիան» և դարձել նրա առաջին նախագահը։ Ասոցիացիայի անդամները Շվեդիայի առաջին ուսանողուհիներն էին, որ կրում էին ուսանողական գլխարկներ, ինչն այդ ժամանակ ընդունված չէր։ Սովորել է դոկտորանտուրայում, համալսարանում դասավանդել է քրիստոնեություն։ 1899 թվականի գարնանը Լիդիա Վալստրյոմը տեղափոխվել է Անգլիա, որտեղ իր ընկերուհի Elisabeth af Jochnick-ի հետ աշխատել է աղջիկների դպրոցում։ Վերադառնալով Շվեդիա՝ նա աշխատել է Ստոկհոլմի Åhlinska skolan դպրոցում որպես ուսմասվար։ Վալստրյոմը ոգեշնչման աղբյուր է եղել իր շատ աշակերտների համար, այդ թվում Կարին Բոյեի, որի հետ նա ընկերացավ։
Հասարակական գործունեություն
Վալստրյոմը եղել է Կանանց ընտրական իրավունքի Ազգային ասոցիացիայի (Landsföreningen för kvinnans politiska rösträtt, LKPR) հիմնադիրներից մեկը և նրա նախագահը 1907–1911 թվականներին։ Դեռևս ուսանողական տարիներից նա դարձավ Ֆրեդրիկա Բրեմերի ասոցիացիայի (Fredrika Bremer-förbundet) անդամ։ 1901 թվականին նա ընտրվեց Nya Idun կուսակցության կազմում։ 1902 թվականին եղել է Ստոկհոլմի կանանց ընտրական իրավունքների ասոցիացիայի, 1904 թվականին՝ Կին գիտնականների ասոցիացիայի համահիմնադիրը։ 1906 թվականին Վալստրյոմը մասնակցեց Ստոկհոլմում Կրոնական գիտությունների ընկերության ձևավորմանը, և մի քանի տարի եղավ նրա խորհրդի անդամ։ 1911 թվականի հունիսի 20-ին տեղի է ունեցել LKPR–ի Կենտրոնական խորհրդի նիստ, որի ընթացքում Լիդիա Վալստրյոմը պաշտոնապես հրաժարական է ներկայացրել, սակայն շարունակել է աշխատել քննարկման ենթակա հոդվածների և հանրային ելույթների վրա։
Գրական գործունեություն
Լիդիա Վալստրյոմը գրական գործունեությամբ զբաղվել է շուրջ 60 տարի, գրել պատմական աշխատություններ և կանանց քվեարկության իրավունքի վերաբերյալ բազմաթիվ հոդվածներ։ Իր առաջին աշխատանքը` Dagny-ը, հրապարակել է 1893 թվականին։ 20-րդ դարի առաջին տասնամյակի ընթացքում նա գրել է Բրիգիտ Շվեդացու և Էրիկ Գեյերի կենսագրությունները, ինչպես նաև մի շարք պատմական աշխատություններ Շվեդիայի և Անգլիայի մասին։ 1920-ական թվականներին հրատարակել է ինքնակենսագրական տարրերով երեք վեպեր` Daniel Malmbrink, Sin fars dotter և Biskopen: Նրա վերջին գործերը գրվել են 1950-ական թվականներին։
Անձնական կյանք
Լիդիա Վալստրյոմի անձնական կյանքը բնութագրվում է կանանց հետ պարբերական սերտ հարաբերություններով։ Ուփսալայում սովորելու և գործունեության տարիներին նա սերտ հարաբերություններ է ունեցել Կլարա Յոհանսոնի հետ, որը դարձավ գրաքննադատ։ Այնուհետև Վալստրյոմի կյանքում հայտնվեց Elisabeth af Jochnick-ը, ում հետ մեկ տարուց ավելի ապրեց Անգլիայում։ 1902 թվականին սերտ հարաբերություններ հաստատվեցին Լիդիա Վալստրյոմի և Աննա Գուստաֆսոնի (Anna Gustafson) միջև, որի հետ որոշել էին սեփական տուն կառուցել։ Նրանց հարաբերությունները խզվեցին 1909 թվականին՝ Աննայի Գիդեոն Դանելի հետ ամուսնանալուց հետո։
1920-ական թվականների սկզբին ամուր կապեր հաստատվեցին Լիդիա Վալստրյոմի և նրա նախկին աշակերտուհի Անիտա Նաթհորսթի (Anita Nathorst) միջև, որը աստվածաբանություն էր ուսումնասիրում։ Ընդհատելով դոկտորանտուրայում ուսումը՝ Անիտան տեղափոխվեց Վալստրյոմի Ստոկհոլմում գտնվող բնակարան։ Նրանք միասին ապրեցին չորս տարի, բայց 1930-ական թվականներից նրանց հարաբերությունները վատացան, և 1937 թվականին Նաթհորսթը խզեց բոլոր կապերը Վալստրյոմի հետ։
Դրանից հետո Լիդիա Վալստրյոմը խորհրդակցեց հոգեվերլուծաբանի հետ՝ իր սեռական կողմնորոշումը պարզելու նպատակով։
Լիդիա Վալստրյոմը մահացել է 1954 թվականի հունիսի 2-ին, Ստոկհոլմում։
Պարգևներ
Վալստրյոմը արժանացել է մի շարք մրցանակների` գրականության և արվեստի մեդալների (1924), Իլլիս Կվորումի (1934) և S:t Eriksmedaljen –ի (1941, պարգևատրվում են այն աշխատողները, ովքեր աշխատել են Ստոկհոլմում ընդհանուր առմամբ 30 տարուց ավելի)։ Պրոֆեսոր է դարձել 1939 թվականին։
Արտաքին հղումներ
Կատեգորիա:Շվեդ ֆեմինիստներ Կատեգորիա:Շվեդ գրողներ Կատեգորիա:Ուփսալայի համալսարանի շրջանավարտներ Կատեգորիա:Շվեդ սուֆրաժիստներ Կատեգորիա:Շվեդ պատմաբաններ Կատեգորիա:Փիլիսոփայական գիտությունների դոկտորներ
Դիմիտրի Անդրուսով
Դիմիտրի Անդրուսով, ռուսական ծագումով սլովակ երկրաբան, Սլովակիայի գիտությունների ակադեմիայի անդամ։ Երկրաբանության առաջին պրոֆեսորն էր Սլովակիայի քոլեջներում։ Նա համարվում է ժամանակակից սլովակյան երկրաբանության հիմնադիրը։
Կենսագրություն
Դիմիտրիուս Անդրուսովը ծնվել է 1897 թվականի նոյեմբերի 7-ին նախկին Յուրիևում (այժմ՝ Տարտու), այն ժամանակ Ռուսական կայսրությունում (այժմ՝ Էստոնիա)։ Նա Հենրիխ Շլիմանի թոռն է և երկրաբան Նիկոլայ Իվանովիչ Անդրուսովի որդին ։ 1915-1918 թվականներին ուսանել է Սանկտ Պետերբուրգի համալսարանում։ Ավելի ուշ, 1920-1922 թվականներին, սովորել է Ֆրանսիայի Սորբոնի համալսարանում։ Իր ուսումը Դիմիտրիուսը շարունակել է Պրահայում Չեխիայի տեխնիկական համալսարանի քիմիական տեխնոլոգիայի ֆակուլտետում և ավարտել այն 1925 թվականին։ 1929 թվականից սկսած աշխատել է Տեխնիկական համալսարանում ։
Չեխիայում բարձրագույն կրթություն ստանալուց հետո երկրի գերմանական զավթման ժամանակ նա անցել է Սլովակիա, որտեղ 1938 թվականից սկսած աշխատել է Բրատիսլավայում Սլովակիայի տեխնիկական համալսարանում։ 1940 թվականից սկսած սկսել է աշխատել միաժամանակ Կոմենսկու անվան համալսարանի բնական գիտությունների ֆակուլտետում, երկրաբանական և հնէաբանության ինստիտուտի գլխամասային գրասենյակում։ Նա Սլովակիայի քոլեջներում աշխատող երկրաբանության առաջին պրոֆեսորն էր ։ Միևնույն ժամանակ Իմրիշ Կարվաշի օգնությամբ նա մասնակցել է Սլովակիայի երկրաբանական հետազոտության հիմնադրմանը, որը նա ղեկավարել է 1940-1945 թվականներին։ 1952 թվականին Անդուսովը դարձել է Կոմենսկու անվան համալսարանի բնական գիտությունների ֆակուլտետի երկրաբանության բաժնի ղեկավարը և մինչև 1970 թվականն աշխատել է այդ պաշտոնում։ Երկրաբանության և երկրաբանական քարտեզագրման ուսանողների ուսուցումից բացի, որպես ուսուցիչ նա գրել է մի քանի դասագրքեր և դասավանդման ձեռնարկներ, անձամբ ղեկավարել դասընթացներ և դաշտային էքսկուրսիաներ, որտեղ նա գործնականում փոխանցում էր իր գիտելիքները։ Նա նաև Երկրաբանական լաբորատորիայի հիմնադիրն էր և 1957-1958 թվականներին առաջին տնօրենը, որը հետագայում վերածվեց Սլովակիայի գիտությունների ակադեմիայի երկրաբանական ինստիտուտի։
Գիտական գործունեություն
Նրա հետազոտական հետաքրքրությունները բազմակողմանի են։ Նրա լայն հետաքրքրությունները նվիրված էին երկրաբանությանը, շերտագրությանը, տեկտոնիկային, հնէաբանությանը, հանքավայրերի աշխարհագրությանը և ճարտարագիտական երկրաբանությանը։ Նա ուսումնասիրել է Արևմտյան Կարպատների Կլիպեն և Ֆլիսկ գոտիները, ինչպես նաև Կենտրոնական Արևմտյան Կարպատները և հատկապես մատրիցային մակերևույթները ։ Նա ցույց տվեց խոշոր ծածկույթների գոյությունը Արևմտյան Կարպատներում և տարբեր օրոգենետիկական փուլերի չափերը։ Նա նաև սահմանել է մի քանի տեկտոնիկ միավորներ և ստացել է մեզոզոյան դարաշրջանի Կարպատյան սինկլինորիումների պալեոգրաֆիկական նկարը։ Նրա հետազոտության արդյունքներն ավելացրեցին Արևմտյան Կարպատների հատուկ տեկտոնական և շերտագրական միավորների գիտելիքները և դարձան դրանց կառուցվածքի և հարակից երկրաբանական միավորներին վերաբերող ժամանակակից հասկացության հիմքը ։
Նրա գիտական աշխատանքը բարձր է գնահատվում առաջատար եվրոպական երկրաբանների աշխատանքների շարքում։ Նրա հետազոտության արդյունքները ամփոփվել են հինգ ծավալային մենագրության մեջ The Geological research of Klippen zone of the Western Carpathians (1931 - 1955), Apercu de la Géologie des Carpathes occidentales de la Slovauie centrale (1931), three volumes of The Geology of Czechoslovak Carpathians (1958 - 1965) և Grundriss der Tektonik der Nördlichen Karpaten (1968) մենագրությունները, որը համարվում է արևմտյան Կարպատների տեկտոնային կառուցվածքի սինթեզի կարևոր կետերից մեկը, որը հիմնված է գեոսինկլինյան տեսության սկզբունքների վրա։ Նա Չեխոսլովակիայի և արտասահմանյան գիտական ամսագրերում բազմաթիվ մենագրային աշխատանքների և շուրջ 250 աշխատանքների հեղինակ է։ Բացի գիտական գործունեությունից, նա նաև լուծել է գործնական երկրաբանական խնդիրներ՝ կապված ջրամբարների, երկաթուղիների, թունելների և ոչ մետաղական հանքավայրերի որոնման հետ։
Ծանոթագրություններ
Կատեգորիա:Տեկտոնիկա Կատեգորիա:Սլովակ երկրաբաններ Կատեգորիա:Սլովակ հնագետներ Կատեգորիա:Կարլի համալսարանի շրջանավարտներ Կատեգորիա:Սլովակ գիտնականներ